**Javna ustanova Natura Histrica,** Riva 8, Pula, OIB: 45370781471, koju zastupa ravnateljica Silvia Buttignoni, mag.biol., (u daljnjem tekstu: Naručitelj)

i

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_, OIB: , kojeg zastupa \_\_\_\_\_\_\_\_\_ (u daljnjem tekstu: Isporučitelj) zaključili su

**UGOVOR O NABAVI USLUGE IZRADE METODOLOGIJE PRAĆENJA ONEČIŠĆENJA MORSKOG OKOLIŠA ANALIZOM SATELITSKIH SNIMAKA**

**U SKLOPU PROVEDBE PROJEKTA WASTEREDUCE – INTERREG VI-A ITALIJA – HRVATSKA 2021.-2027.**

**Članak 1.**

Predmet ovog ugovora je nabava usluge izrade Metodologije praćenja onečišćenja morskog okoliša analizom satelitskih snimaka za potrebe JU Natura Histrica, u sklopu provedbe projekta WASTEREDUCE – INTERREG VI-A ITALIJA – HRVATSKA 2021.-2027., sukladno Pozivu na dostavu ponuda KLASA: 406-01/25-01/1, URBROJ: 02/2025 i Odluci o odabiru KLASA: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ URBROJ: \_\_\_\_\_\_\_\_\_\_ od \_\_\_\_\_\_\_\_ 2025. godine, u svemu prema ponudi od \_\_\_\_\_\_\_\_\_\_ 2025. godine i ponudbenom troškovniku. Ponuda i ponudbeni troškovnik se nalaze u privitku ovog ugovora i čine njegov sastavni dio.

Ugovorne strane suglasne su da će Isporučitelj isporučiti uslugu izrade Metodologije praćenja onečišćenja morskog okoliša analizom satelitskih snimaka, sukladno gore navedenoj Ponudi.

Izvršitelj se obvezuje da će ugovorenu uslugu izvesti stručno i kvalitetno u skladu s pravilima struke i važećim zakonskim propisima.

**Članak 2.**

Ugovorne strane utvrđuju vrijednost usluge iz članka 1. ovog Ugovora u iznosu od

\_\_\_\_\_\_\_\_\_\_\_ eura (slovima: \_\_\_\_\_\_\_\_\_\_\_\_\_),

pri čemu PDV po stopi od 25% iznosi \_\_\_\_\_\_\_\_\_\_\_ eura (slovima: \_\_\_\_\_\_\_\_\_),

odnosno sveukupna cijena s PDV-om iznosi \_\_\_\_\_\_\_\_\_\_eura (slovima: \_\_\_\_\_\_\_\_\_\_\_\_\_\_\_\_\_\_ ).

Vrijednosti jediničnih cijena stavaka su fiksne i nepromjenjive.

**Članak 3.**

Isporuka će se obaviti na adresi Naručitelja, Riva 8, Pula.

Usluge će se realizirati u skladu s prihvaćenom Ponudom Izvršitelja br. \_\_\_\_\_\_\_\_\_ od \_\_\_\_\_\_\_2025. godine, u vremenu do 31.07.2025. godine, kada je predviđeni krajnji rok predaje završnog izvješća.

Ugovor stupa na snagu danom potpisa obiju ugovornih strana, a traje do završetka izvođenja usluge.

Izvršenom uslugom smatrat će se prihvaćeno završno izvješće i potpisana izjava/potvrda o izvršenju usluge od strane Izvršitelja i Naručitelja.

**Članak 4**.

Po isporuci usluge potpisat će se Potvrda o izvršenju usluge.

Dokument se isporučuje na engleskom i hrvatskom jeziku, jedan otisnuti i uvezani primjerak te na dva USB ključa u pdf formatu.

**Članak 5.**

Plaćanje će se obaviti po izvršenoj isporuci na IBAN Isporučitelja \_\_\_\_\_\_\_\_\_\_\_\_\_\_\_\_\_\_\_ otvoren kod \_\_\_\_\_\_\_\_\_\_\_\_ temeljem izdanog elektroničkog računa u roku od 30 dana od dana primitka istog.

Predujam je isključen, kao i davanje sredstva osiguranja plaćanja.

U slučaju kašnjenja plaćanja Isporučitelj ima pravo obračunati zakonsku zateznu kamatu Naručitelju.

Sukladno Zakonu o elektroničkom izdavanju računa u javnoj nabavi (NN 94/2018), Naručitelj je od 01. prosinca 2018. godine obvezan zaprimati, obrađivati te izvršiti plaćanje elektroničkih računa i pratećih isprava izdanih sukladno europskoj normi i njezinim ispravcima, izmjenama i dopunama.

Europska norma je norma koju je izdao Europski odbor za normizaciju (CEN) 28. lipnja 2017. EN 16931-1:2017, Elektronički račun - 1. dio: Semantički model podataka osnovnih elemenata elektroničkog računa i popis sintaksi CEN/TS 16931-2:2017, Elektronički račun - 2. dio: Lista sintaksi u skladu s EN 16931-1, prema CEN-ovu sustavu razvrstavanja, koju je, sukladno Direktivi 2014/55/EU, ispitala Europska komisija te je nakon ispitivanja objavila upućivanje na tu normu (Provedbena odluka Komisije 2017/1870) Naručitelj ima pravo prigovora na račun ako utvrdi nepravilnosti te pozvati Isporučitelja da uočene nepravilnosti otkloni i objasni. U tom slučaju rok plaćanja počinje teći od dana kada je Naručitelj zaprimio pisano objašnjenje s otklonjenim uočenim nepravilnostima.

Sukladno članku 5. Zakona o elektroničkom izdavanju računa u javnoj nabavi („Narodne novine“, br. 94/2018), obvezni elementi elektroničkog računa su:

- oznaka procesa i računa te vrijeme izdavanja računa (godina, mjesec i dan te sat i minuta),

- razdoblje koje račun obuhvaća,

- podaci o prodavatelju,

- podaci o kupcu,

- podaci o primatelju plaćanja,

- podaci o poreznom predstavniku prodavatelja,

- upućivanje na ugovor

- detalji o isporuci,

- upute za plaćanje,

- podaci o naknadama ili davanjima,

- podaci o stavkama na računu,

- ukupni iznos računa,

- raščlanjeni prikaz PDV-a.

Osim navedenih elemenata, elektronički račun mora sadržavati i druge podatke koje zahtijevaju posebni porezni propisi kojima se uređuje izdavanje određene vrste računa te propisi kojima se uređuje računovodstvo poduzetnika.

Račun i prateće isprave koje nisu sukladne europskoj normi i njezinim ispravcima, izmjenama i dopunama, Naručitelj neće zaprimiti, obraditi niti platiti.

Uz navedeno, na elektroničkom računu potrebno je navesti naznaku:

* KLASA i URBROJ ugovora,
* WASTEREDUCE – INTERREG IT-CRO,
* EBN: 15/2025/JN

**Članak 6.**

U slučaju nepoštivanja obveza iz ovog Ugovora od strane Isporučitelja, Naručitelj ima pravo raskinuti ugovor i zaračunati ugovornu kaznu.

Ukoliko krivnjom Isporučitelja dođe do prekoračenja ugovorenog roka isporuke, Naručitelj će zaračunati ugovornu kaznu u visini 2‰ od ukupno ugovorenog iznosa za svaki dan kašnjenja, do visine od 10% vrijednosti ugovora.

Isporučitelj ima pravo raskinuti ugovor ukoliko Naručitelj ne ispuni financijske obveze.

**Članak 7**.

Potpisom ovog Ugovora, ugovorne strane utvrđuju da će za sve slučajeve koji ovim Ugovorom nisu predviđeni ili su predviđeni suprotno, primijeniti Zakon o obveznim odnosima.

**Članak 8.**

Sve eventualne ugovorne strane rješavaju sporazumno. Ako eventualni spor ugovorne strane ne riješe na spomenuti način suglasne su da je nadležan stvarno nadležan sud prema mjestu sjedišta Naručitelja.

**Članak 9.**

Ovaj Ugovor sastavljen je u 4 (četiri) istovjetna primjerka od kojih svaki primjerak ima snagu originala, po 2 (dva) primjerka za svaku ugovornu stranu.

Ovaj Ugovor stupa na snagu danom potpisa obiju ugovornih strana.

KLASA: \_\_\_\_\_\_\_\_\_\_\_\_\_\_\_\_  
URBROJ: \_\_\_\_\_\_\_\_\_\_\_\_\_  
Pula, \_\_\_\_\_\_\_\_\_\_ 2025.

|  |  |
| --- | --- |
| **ZA ISPORUČITELJA** | **ZA NARUČITELJA** |
| **Direktor** | **Ravnateljica** |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **\_\_\_\_\_\_\_\_\_\_\_\_\_\_\_\_\_\_\_\_** | **Silvia Buttignoni, mag.biol.**  **\_\_\_\_\_\_\_\_\_\_\_\_\_\_\_\_\_\_\_\_** |
|  |  |
|  |  |
|  |  |