KLASA: 406-01/25-01/1

URBROJ: 02/2025

Pula, 11. ožujka 2025. godine

**POZIV NA DOSTAVU PONUDE**

**POSTUPAK JEDNOSTAVNE NABAVE**

**usluge izrade Metodologije praćenja onečišćenja morskog okoliša**

**analizom satelitskih snimaka**

**- Projekt WASTEREDUCE**

**Evidencijski broj nabave:** **15/2025/JN**

**CPV:** 73000000 - Usluge na području istraživanja i razvoja i s tim povezane usluge savjetovanja

Naručitelj:



Javna ustanova Natura Histrica

Riva 8, 52100 Pula

Nabava se provodi u sklopu provedbe projekta WASTEREDUCE - Integrirane strategije i rješenja za smanjenje otpada u zaštićenim i Natura 2000 područjima, financiranog sredstvima Europskog fonda za regionalni razvoj iz Programa prekogranične suradnje INTERREG VI-A Italija – Hrvatska 2021.-2027.

Ožujak, 2025. godine

**SADRŽAJ**

[1. PODACI O NARUČITELJU 2](#_Toc193195590)

[1.1 Podaci o naručitelju 2](#_Toc193195591)

[1.2 Osoba zadužena za komunikaciju s ponuditeljima 2](#_Toc193195592)

[1.3 Popis gospodarskih subjekata s kojima je Naručitelj u sukobu interesa 2](#_Toc193195593)

[2. PODACI O PREDMETU NABAVE 3](#_Toc193195594)

[2.1 Naziv predmeta nabave 3](#_Toc193195595)

[2.2 Evidencijski broj iz plana nabave 3](#_Toc193195596)

[2.3 Procijenjena vrijednost nabave 3](#_Toc193195597)

[2.4 Vrsta postupka nabave 3](#_Toc193195598)

[2.5 Vrsta ugovora o nabavi 3](#_Toc193195599)

[2.6 Opis predmeta nabave 3](#_Toc193195600)

[2.7 Tehničke specifikacije, količina i troškovnik 3](#_Toc193195601)

[2.8 Rok izvršenja ugovora 3](#_Toc193195602)

[2.9 Mjesto izvršenja ugovora 3](#_Toc193195603)

[3. PODACI O PONUDI 4](#_Toc193195604)

[3.1 Sadržaj i način izrade ponude 4](#_Toc193195605)

[3.2 Način određivanja cijene ponude 4](#_Toc193195606)

[3.3 Dostava ponuda 4](#_Toc193195607)

[3.4 Rok za dostavu ponuda i otvaranje ponuda 5](#_Toc193195608)

[3.5 Kriterij odabira ponude 5](#_Toc193195609)

[3.6 Rok valjanost ponude 5](#_Toc193195610)

[4. ODREDBE O SPOSOBNOSTI PONUDITELJA 5](#_Toc193195611)

[4.1 Uvjeti i dokazi pravne i poslovne sposobnosti 5](#_Toc193195612)

[4.2 Tehnička i stručna sposobnost ponuditelja 5](#_Toc193195613)

[5. OSTALE ODREDBE 6](#_Toc193195614)

[5.1 Informacije i dodatna pojašnjenja poziva 6](#_Toc193195615)

[5.2 Izmjena poziva na prikupljanje ponuda 6](#_Toc193195616)

[5.3 Pojašnjenje i upotpunjavanje ponude 6](#_Toc193195617)

[5.4 Razlozi isključenja ponuditelja 6](#_Toc193195618)

[5.5 Odluka o odabiru ili poništenju 7](#_Toc193195619)

[5.6 Razlozi za poništenje postupka 7](#_Toc193195620)

[5.7 Rok, način i uvjeti plaćanja 8](#_Toc193195621)

[5.8 Bitni uvjeti ugovora 9](#_Toc193195622)

Sukladno članku 12. stavku 1. točki 1. Zakona o javnoj nabavi (NN 120/16), Naručitelj nije obvezan provoditi postupke javne nabave propisane Zakonom o javnoj nabavi, s obzirom da je procijenjena vrijednost predmeta nabave usluga manja od 26.540,00 EUR, bez PDV-a.

Ova nabava se provodi temeljem *Pravilnika o provedbi postupaka jednostavne nabave robe, usluga i radova* (KLASA: 012-03/19-01/7 URBROJ: 01/2019), Javne ustanove „Natura Histrica“, od 29. listopada 2019. godine.

# PODACI O NARUČITELJU

## Podaci o naručitelju

**Naziv i sjedište Naručitelja:** “Natura Histrica“ - Javna ustanova za upravljanje zaštićenim dijelovima prirode na području Istarske županije, Riva 8, 52100 Pula

**OIB:** 45370781471

**Telefon:** + 385 52 351 528

**Internetska adresa:** [www.natura-histrica.hr](http://www.natura-histrica.hr)

**Adresa elektroničke pošte:** [info@natura-histrica.hr](mailto:info@natura-histrica.hr)

## Osoba zadužena za komunikaciju s ponuditeljima

Zahtjev za objašnjenje i izmjenu dokumentacije vezane uz predmet nabave gospodarski subjekti mogu uputiti na adresu:

Ana Ljubić, viša savjetnica – Odsjek općih, financijskih poslova i projekata

**Telefon:** + 385 52 351 525, + 385 99 293 96 52

**Elektronička pošta:** [ana.ljubic@natura-histrica.hr](mailto:ana.ljubic@natura-histrica.hr)

## Popis gospodarskih subjekata s kojima je Naručitelj u sukobu interesa

Temeljem članka 80. stavka 2. točke 2. Zakona o javnoj nabavi, objavljujemo da **postoje** gospodarski subjekti s kojima je Naručitelj u sukobu interesa u smislu članka 76. stavka 2. i članka 77. Zakona o javnoj nabavi.

1. *ARTEMIA d.o.o. Vodnjan, 1. maja 25 – OIB: 98224848586*
2. *Institut Ruđer Bošković, Bijenička 54, Zagreb – OIB: 69715301002*
3. *Centar za istraživanje mora, G. Paliaga 5, Rovinj - Rovigno*
4. *Speleološko društvo Underground, Pozioi 1b, Umag – OIB: 06142300742*
5. *Dujmović d.o.o., Ulica Massima Selle 5, Rovinj – Rovigno - OIB: 94497856910*

# PODACI O PREDMETU NABAVE

## Naziv predmeta nabave

Nabava usluge izrade Metodologije praćenja onečišćenja morskog okoliša analizom satelitskih snimaka - Projekt WASTEREDUCE

## Evidencijski broj iz plana nabave

EBN: 15/2025/JN

## Procijenjena vrijednost nabave

20.000,00 EUR bez PDV-a

## Vrsta postupka nabave

Postupak jednostavne nabave

## Vrsta ugovora o nabavi

Po provedenom postupku jednostavne nabave sklopit će se Ugovor o pružanju usluga (Prilog 4).

## Opis predmeta nabave

Predmet nabave je usluga izrade Metodologije praćenja onečišćenja morskog okoliša analizom satelitskih snimaka.

Detaljan opis predmeta nabave nalazi se u Troškovniku (Prilog 2) i Projektnom zadatku (Prilog 3).

Oznaka i naziv iz Jedinstvenog rječnika javne nabave: 73000000 - Usluge na području istraživanja i razvoja i s tim povezane usluge savjetovanja.

Predmet nabave nije podijeljen na grupe.

## Tehničke specifikacije, količina i troškovnik

Tehničke specifikacije predmeta nabave utvrđene su Troškovnikom koji se nalazi u Prilogu 2 te Projektnim zadatkom koji se nalazi u Prilogu 3 ove dokumentacije o nabavi.

Troškovnik se ispunjava isključivo u elektroničkom obliku, kao .xls tablica. Ispunjavaju se samo otključana polja troškovnika. Ponuditelj je dužan upisati jedinične cijene za sve stavke u troškovniku, te iznos poreza na dodanu vrijednost (PDV). Ponuditelj je dužan ispuniti sve stavke troškovnika.

Jedinične cijene stavke upisuju se u eurima, bez PDV-a. Iznos PDV-a upisuje se u eurima.

Ponuditelj ne smije mijenjati izvorni oblik i sadržaj troškovnika.

Popust i svi troškovi moraju biti uračunati u ponuđenim i upisanim jediničnim cijenama u stavkama troškovnika.

## Rok izvršenja ugovora

Rok početka izvršenja ugovora počinje teći od datuma obostranog potpisa.

Rok za izvršenje usluge je do 31. srpnja 2025. godine.

## Mjesto izvršenja ugovora

Adresa sjedišta ustanove: “Natura Histrica“ - Javna ustanova za upravljanje zaštićenim dijelovima prirode na području Istarske županije, Riva 8, 52100 Pula, OIB: 45370781471

# PODACI O PONUDI

## Sadržaj i način izrade ponude

Ponuda treba sadržavati:

1. Popunjeni, potpisan i ovjeren ponudbeni list (Prilog 1),
2. Popunjeni troškovnik (Prilog 2),
3. Izjavu o nekažnjavanju – (Obrazac 1),
4. Potvrdu o poreznom dugu,
5. Dokaz upisa u sudski, obrtni ili drugi odgovarajući registar države sjedišta gospodarskog subjekta,
6. Popis istovjetnih ili sličnih usluga.

Ponuda se izrađuje na hrvatskom jeziku i latiničnom pismu.

Sva ostala dokumentacija koja se prilaže uz ponudu mora biti na hrvatskom jeziku. Iznimno je moguće navesti pojmove, nazive projekata, stručne radove ili druge publikacije i sl. na stranom jeziku.

Trošak pripreme i podnošenja ponude u cijelosti snosi ponuditelj.

Ako ponuditelj nije u sustavu poreza na dodanu vrijednost ili je predmet nabave oslobođen poreza na dodanu vrijednost, u ponudbenom listu, na mjesto predviđeno za upis cijene ponude s porezom na dodanu vrijednost, upisuje se isti iznos kao što je upisan na mjestu predviđenom za upis cijene ponude bez poreza na dodanu vrijednost, a mjesto predviđeno za upis iznosa poreza na dodanu vrijednost ostavlja se prazno. U troškovniku se u tom slučaju u rubriku PDV upisuje iznos od 0,00 EUR.

## Način određivanja cijene ponude

Ponuditelj izražava cijenu ponude u eurima (EUR).

Cijena ponude piše se brojkama.

U cijenu ponude uključeni su svi troškovi i popusti na ukupnu cijenu ponude, bez PDV–a.

Jedinična cijena ponude određuje se kao nepromjenjiva.

## Dostava ponuda

Ponuda se dostavlja **putem elektroničke pošte, kao privitak/privitci**, **ili slanjem poveznice na mjesto preuzimanja dokumenata**, na adresu: [ana.ljubic@natura-histrica.hr](mailto:ana.ljubic@natura-histrica.hr). Svi dijelovi ponude, uključujući troškovnik, trebaju biti spremljeni kao dokumenti u .pdf formatu.

Dijelovi ponude koji moraju biti ovjereni (potpis i/ili pečat), trebaju biti skenirani ovjereni ili dostavljeni kao .pdf dokument s elektroničkim potpisom.

Prilikom dostave ponude u rubriku elektroničke pošte „Predmet“ treba upisati: „Nabava usluge praćenja onečišćenja morskog okoliša analizom satelitskih snimaka – ponuda za: 15/2025/JN“

Ponuditelj može do isteka roka za dostavu ponuda dostaviti izmjenu i/ili dopunu ponude.

Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude.

Nije dozvoljeno nuditi alternative ponude.

Ponuditelj može do isteka roka za dostavu ponude odustati od svoje dostavljene ponude. Odustajanje od ponude dostavlja se na isti način kao i ponuda s obveznom naznakom da se radi o odustajanju od ponude.

Svi traženi dokumenti i dokazi sposobnosti mogu se dostaviti u neovjerenoj preslici.

Ponuditelj je dužan u roku od 5 dana dostaviti izvornike ili ovjerene preslike dokumenta na pisani zahtjev Naručitelja. Naručitelj može obratiti izdavatelju / ili nadležnim tijelima radi provjere istinitosti podataka.

## Rok za dostavu ponuda i otvaranje ponuda

Rok za dostavu ponude je 27. ožujka, do 12:00 sati.

Preuzimanje i otvaranje ponuda nije javno, a provode ga ovlašteni predstavnici Naručitelja u postupku nabave.

Ponuda dostavljena nakon isteka roka za dostavu ponuda ne upisuje se u Upisnik o zaprimanju ponuda, nego se evidentira kao zakašnjela ponuda.

## Kriterij odabira ponude

Kriterij odabira najpovoljnije ponude je **najniža cijena**.

**Najpovoljnija ponuda** je valjana ponuda sposobnog ponuditelja, pravodobno dostavljena, koja nije isključena iz postupka nabave i ispunjava kriterije za odabir gospodarskog subjekta te koja nije nepravilna, neprihvatljiva ili neprikladna i koja ima najnižu cijenu.

Ako su dvije ili više ponuda jednako rangirane prema kriteriju za odabir ponude, Naručitelj će odabrati ponudu koja je zaprimljena ranije.

## Rok valjanost ponude

Rok valjanosti ponude je najmanje **90 dana** od isteka roka za dostavu ponuda i mora biti naveden u obrascu ponude – Ponudbeni list. Ponude s kraćim rokom valjanosti bit će odbijene. Naručitelj zadržava pravo pisanim putem zatražiti izjavu o produljenju roka valjanosti ponude.

# ODREDBE O SPOSOBNOSTI PONUDITELJA

## Uvjeti i dokazi pravne i poslovne sposobnosti

Ponuditelj, odnosno zajednica ponuditelja, dužan je u svojoj ponudi priložiti dokumente kojima dokazuje svoju pravnu i poslovnu sposobnost.

Dokumenti za dokazivanje sposobnosti moraju biti na hrvatskom jeziku i latiničnom pismu. Ukoliko je ponuditelj registriran izvan Republike Hrvatske ili je dokument za dokazivanje sposobnosti na stranom jeziku, uz prilaganje dokumenata za dokazivanje sposobnosti na stranom jeziku, ponuditelj je dužan uz svaki dokument priložiti i prijevod ovlaštenog prevoditelja na hrvatski jezik.

* Izvod o upisu u sudski, obrtni, strukovni ili drugi odgovarajući registar države sjedišta gospodarskog subjekta. Upis u registar dokazuje se odgovarajućim izvodom, a ako se oni ne izdaju u državi sjedišta gospodarskog subjekta, gospodarski subjekt može dostaviti izjavu s ovjerom potpisa kod nadležnog tijela.

**POTREBNO DOSTAVITI:** **Izvod** kako je zatraženo. Dokaz se može priložiti u neovjerenoj preslici i ne smije biti stariji od 3 (tri) mjeseca računajući od dana početka postupka nabave.

## Tehnička i stručna sposobnost ponuditelja

Ponuditelj treba dokazati da ima dostatno iskustvo i potrebne stručnjake za pružanje usluga koje su predmet nabave - usluge izrade Metodologije praćenja onečišćenja morskog okoliša analizom satelitskih snimaka.

Tehnička sposobnost ponuditelja se dokazuje **popisom istovjetnih ili sličnih usluga** koje jePonuditelj izvršio u godini u kojoj je pokrenut postupak jednostavne nabave i proteklih pet godina. Popis sadržava naziv usluge, razdoblje izvršenja, vrijednost izvršene usluge i naziv druge ugovorne strane.

**POTREBNO DOSTAVITI: popis istovjetnih ili sličnih usluga** kako je zatraženo.

# OSTALE ODREDBE

## Informacije i dodatna pojašnjenja poziva

Za vrijeme roka za dostavu ponuda potencijalni ponuditelji mogu zahtijevati objašnjenja vezana uz poziv na dostavu ponuda. Zahtjevi se upućuju elektroničkom poštom na e-mail adresu:

[ana.ljubic@natura-histrica.hr](mailto:ana.ljubic@natura-histrica.hr).

Naručitelj će odgovore i objašnjenja vezana uz poziv staviti na raspolaganje svim potencijalnim ponuditeljima na način istovjetan dostavi poziva na dostavu ponuda.

## Izmjena poziva na prikupljanje ponuda

Ako Naručitelj za vrijeme roka za dostavu ponuda mijenja poziv osigurat će dostupnost izmjena svim potencijalnim ponuditeljima na način istovjetan dostavi poziva na dostavu ponuda.

## Pojašnjenje i upotpunjavanje ponude

Ako su informacije ili dokumentacija koje je trebao dostaviti ponuditelj nepotpuni ili pogrešni ili se takvima čine ili ako nedostaju određeni dokumenti, Naručitelj može u postupku pregleda i ocjene ponuda, poštujući načela jednakog tretmana i transparentnosti, zahtijevati od ponuditelja da dopune, razjasne, upotpune ili dostave nužne informacije ili dokumentaciju u primjerenom roku ne kraćem od tri radna dana.

Postupanje sukladno stavku 1. ove točke ne smije dovesti do pregovaranja u vezi s kriterijem za odabir ponude ili ponuđenim predmetom nabave.

Ponudbeni list i troškovnik ne smatraju se određenim dokumentima koji nedostaju u smislu ove točke dokumentacije te Naručitelj ne smije zatražiti ponuditelja da iste dostavi tijekom pregleda i ocjene ponuda.

## Razlozi isključenja ponuditelja

Nakon rangiranja ponuda prema kriteriju za odabir ponude, a prije donošenja odluke o odabiru, Naručitelj može od najpovoljnijeg ponuditelja s kojim namjerava sklopiti ugovor o nabavi zatražiti dostavu izvornika ili ovjerenih preslika dokumenata koji su traženi Pozivom.

Za potrebe dostavljanja dokumenata daje se rok od 5 dana od dana dostave zahtjeva.

Izvornici ili ovjerene preslike dokumenata ne moraju odgovarati prethodno dostavljenim neovjerenim preslikama dokumenata, primjerice u pogledu datuma izdavanja, odnosno starosti, ali njima gospodarski subjekt mora dokazati da i dalje ispunjava uvjete koje je Naručitelj odredio u postupku nabave.

Ako najpovoljniji gospodarski subjekt u ostavljenom roku ne dostavi sve tražene izvornike ili ovjerene preslike dokumenata, i/ili ne dokaže da i dalje ispunjava određene uvjete, Naručitelj će odbiti njegovu ponudu.

Prije donošenja odluke Naručitelj zadržava pravo provjere dostavljenih dokumenata kod izdavatelja dokumenta, nadležnog tijela ili treće strane koja ima saznanja o relevantnim činjenicama.

U slučaju da se provjerom utvrdi da su informacije dostavljene u dokumentima netočne, Naručitelj će odbiti ponudu.

Svaki ponuditelj mora dostaviti:

1. Odgovarajuću izjavu kojom ovlaštena osoba gospodarskog subjekta izjavljuje da **nije pravomoćno osuđena** za bilo koji od kaznenih dijela iz članka 251.stavak 1. točka a) do f) Zakona o javnoj nabavi (NN broj 120/16).

**POTREBNO DOSTAVITI:** Za potrebe utvrđivanja okolnosti iz ove točke gospodarski subjekt u ponudi dostavlja **izjavu**. Izjavu daje osoba po zakonu ovlaštena za zastupanje gospodarskog subjekta. U tu svrhu potrebno je popuniti obrazac Izjave o nekažnjavanju koja se nalazi u Obrazac 1 ovog Poziva za nadmetanje. Izjava ne smije biti starija od tri (3) mjeseca računajući od dana početka postupka javne nabave.

1. Odgovarajući dokaz kojim se dokazuje da je gospodarski subjekt ispunio obveze **plaćanja dospjelih poreznih obveza i obveza za mirovinsko i zdravstveno osiguranje**.

**POTREBNO DOSTAVITI:** U svrhu dokazivanja navedene obveze iz točke 2. ponuditelj mora dostaviti **potvrdu porezne uprave** o nepostojanju duga. Potvrda ne smije biti starija od 30 dana od dana objave poziva za dostavu ponuda.

Naručitelj će isključiti ponuditelja iz postupka nabave ukoliko postoje sljedeći razlozi za isključenje:

1. ako je nad njime otvoren stečaj, ako je u postupku likvidacije, ako njime upravlja osoba postavljena od strane nadležnog suda, ako je u nagodbi s vjerovnicima, ako je obustavio poslovne djelatnosti ili se nalazi u sličnom postupku prema propisima države sjedišta gospodarskog subjekta i/ili
2. ako je nad njime pokrenut prethodni postupak radi utvrđivanja uvjeta za otvaranje stečajnog postupka ili postupak likvidacije po službenoj dužnosti, ili postupak nadležnog suda za postavljanje osobe koja će njime upravljati, ili postupak nagodbe s vjerovnicima ili se nalazi u sličnom postupku prema propisima države sjedišta gospodarskog subjekta.

**POTREBNO DOSTAVITI:** Za dokazivanje okolnosti iz točaka 3. i 4. nije potrebno dostavljati dokaz već će Naručitelj nakon pregleda i ocjene ponude te rangiranja prije davanja prijedloga o odabiru, po potrebi, od najpovoljnijeg ponuditelja zatražiti dokaz o nepostojanju razloga isključenja.

## Odluka o odabiru ili poništenju

Naručitelj će odluku o odabiru ili poništenju donijeti najkasnije u roku od 15 dana od dana isteka roka za dostavu ponuda.

Odluka o odabiru ili poništenju dostavit će se na način istovjetan dostavi poziva na dostavu ponuda, svim pozvanim ponuditeljima koji su dostavili ponude.

Istekom dana slanja/objave Odluke smatra se da je odluka dostavljena svim ponuditeljima.

## Razlozi za poništenje postupka

Postupak jednostavne nabave usluga će se poništiti:

* ako nije dostavljena niti jedna ponuda,
* ako niti jedna dostavljena ponuda ne ispunjava u cijelosti svrhu nabave,
* ako je cijena ponude veća od procijenjene vrijednosti nabave, osim ako jesu ili će biti osigurana sredstva za predmetnu nabavu,
* iz drugih opravdanih razloga.

## Rok, način i uvjeti plaćanja

Račun se ispostavlja po uredno izvršenoj usluzi odnosno po izvršnosti odluke o odabiru/poništenju, uz obavezan poziv na BROJ ugovora.

Na temelju ispostavljenog e-računa (kojeg od strane ovlaštene osobe Naručitelja ovjerava osoba zadužena za praćenje i realizaciju predmeta nabave), Naručitelj plaća izvršenu uslugu Izvršitelju u roku do 30 dana od dana zaprimanja valjanog eRačuna.

U slučaju zakašnjelog plaćanja Naručitelj se obvezuje isplatiti odabranom ponuditelju i zakonsku zateznu kamatu.

Predujam je isključen kao i traženje sredstava osiguranja plaćanja.

Sukladno Zakonu o elektroničkom izdavanju računa u javnoj nabavi (NN 94/2018), Naručitelj je od 01. prosinca 2018. godine obvezan zaprimati, obrađivati te izvršiti plaćanje elektroničkih računa i pratećih isprava izdanih sukladno europskoj normi i njezinim ispravcima, izmjenama i dopunama.

Europska norma je norma koju je izdao Europski odbor za normizaciju (CEN) 28. lipnja 2017. EN 16931-1:2017, Elektronički račun - 1. dio: Semantički model podataka osnovnih elemenata elektroničkog računa i popis sintaksi CEN/TS 16931-2:2017, Elektronički račun - 2. dio: Lista sintaksi u skladu s EN 16931-1, prema CEN-ovu sustavu razvrstavanja, koju je, sukladno Direktivi 2014/55/EU, ispitala Europska komisija te je nakon ispitivanja objavila upućivanje na tu normu (Provedbena odluka Komisije 2017/1870) Naručitelj ima pravo prigovora na račun ako utvrdi nepravilnosti te pozvati odabranog ponuditelja da uočene nepravilnosti otkloni i objasni. U tom slučaju rok plaćanja počinje teći od dana kada je Naručitelj zaprimio pisano objašnjenje s otklonjenim uočenim nepravilnostima.

Elektronički računi koji su izdani na temelju izvršenja ugovora sklopljenog nakon provedenog postupka nabave moraju biti u skladu s europskom normom i njezinim ispravcima, izmjenama i dopunama.

Sukladno članku 5. Zakona o elektroničkom izdavanju računa u javnoj nabavi („Narodne novine“, br. 94/2018), obvezni elementi elektroničkog računa su:

* oznaka procesa i računa te vrijeme izdavanja računa (godina, mjesec i dan te sat i minuta),
* razdoblje koje račun obuhvaća,
* podaci o prodavatelju,
* podaci o kupcu,
* podaci o primatelju plaćanja,
* podaci o poreznom predstavniku prodavatelja,
* upućivanje na ugovor
* detalji o isporuci,
* upute za plaćanje,
* podaci o naknadama ili davanjima,
* podaci o stavkama na računu,
* ukupni iznos računa,
* raščlanjeni prikaz PDV-a.

Osim navedenih elemenata, elektronički račun mora sadržavati i druge podatke koje zahtijevaju posebni porezni propisi kojima se uređuje izdavanje određene vrste računa te propisi kojima se uređuje računovodstvo poduzetnika.

Račun i prateće isprave koje nisu sukladne europskoj normi i njezinim ispravcima, izmjenama i dopunama, Naručitelj neće zaprimiti, obraditi niti platiti.

## Bitni uvjeti ugovora

Nakon provedenog postupka Naručitelj će s odabranim ponuditeljem u skladu s odabranom ponudom i pod uvjetima određenim u pozivu na dostavu ponuda sklopiti ugovor.

Ugovorne strane su dužne potpisati ugovor u roku od najviše 15 (petnaest) dana od dana dostave Odluke o odabiru. U slučaju da odabrani ponuditelj ne ispuni navedenu obvezu, Naručitelj će smatrati kako je ponuditelj odbio potpisati ugovor i da je odustao od svoje ponude te će izvršiti novo rangiranje ponuda prema kriteriju za odabir ne uzimajući u obzir ponudu odabranog ponuditelja te donijeti odluku o odabiru nove najpovoljnije ponude ili, ako postoje razlozi, poništiti postupak nabave.

**Prilozi:**

1. Prilog 1: Ponudbeni list
2. Prilog 2: Troškovnik u .xls formatu
3. Prilog 3: Projektni zadatak
4. Prilog 4: Prijedlog ugovora
5. Obrazac 1 – Izjava o nekažnjavanju
6. Informacija o Projektu WASTEREDUCE